《岁除前一日过竹堂寺》
明代·皇甫汸

尘世徂年易，空门驻日閒。看铭支遁座，味品释龙关。

淑气诸天外，流芳双树间。未能除累劫，回首愧春还。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。